কাইলৈ ইংলেণ্ডৰ বিৰুদ্ধে হ'ব লগা খেলত প্ৰথমবাৰৰ বাবে গেৰুৱা জাৰ্চি পিন্ধি ফটোৰ বাবে পজ দিলে কোন কোন ভাৰতীয় ক্ৰিকেটাৰে!
'আই চি চি বিশ্বকাপ ২০১৯'ৰ কাইলৈ অনুষ্ঠিত হ'বলগীয়া ভাৰত আৰু ইংলেণ্ডৰ মাজৰ খেলখনত ভাৰতীয় দলটোৱে তেওঁলোকৰ বিকল্প জাৰ্চি পৰিধান কৰি খেলপথাৰত অৱতীৰ্ণ হ'ব।
শুকুৰবাৰে আনুষ্ঠানিক ভাৱে মহেন্দ্ৰ সিং ধোনী, বিৰাট কোহলী, ৰোহিত শৰ্মা, য়ুবেন্দ্ৰ চাহল, কে এল ৰাহুল, মহম্মদ চামী, জাচপ্ৰীত বুমৰাহ আদিৰ দৰে তাৰকা খেলুৱৈ সকলে নতুন জাৰ্চিটো পৰিধান কৰি ফটোৰ বাবে পজ দিয়ে। বিকল্প জাৰ্চিটো পিছপিনৰ পৰা গেৰুৱা আৰু সন্মুখভাগ নীলা ৰঙেৰে দেখা যাব।
এই সন্দৰ্ভত বিশেষ খৱৰ ৰখা এক সূত্ৰই জানিব দিয়া মতে বেছিভাগ লোকে ভৱাৰ দৰে ই সেই জাৰ্চি নহয়। ই এক প্ৰকাৰ বিকল্প জাৰ্চিহে আৰু এয়া আই চি চিৰ খেলৰ নিয়মৰ আধাৰত প্ৰচলিত।
শুকুৰবাৰে আই চি চি আৰু বি চি চি আই য়ে টুইটাৰ যোগে ভাৰতীয় দলৰ নতুন জাৰ্চিৰ ফটো ক্ৰিকেট প্ৰেমীসকলৰ বাবে শ্বেয়াৰ কৰে।
